 Guddoomiyaha Guddida Dastuurka iyo Shuruucda ee Golaha Wakiilada Xildhibaan Siciid Cilmi Rooble,ayaa isagoo Wargeyska Geeska Afrika oo aanu warkan ka soo xiganay wareysi gaar ah siiyey wuxuu sidoo kale dhaliilo aad u culus u soo jeediyey Xukuumadda, waxaanu sheegay inay tahay Xukuumad aan dalka lagu aamini karin, oo aan cidna dan ka lahayn, waxaanu yidhi Bahashii Lacag ahayd ayaa Golihii soo gashay, oo sanqadhii ayaa kal-fadhiga laga dareemayey, madaama Miisaaniyadda loo soo gudbiyey Golaha Wakiilada 26-bisha, ayaa iyadoo Miisaaniyadda is bedel aad u badan u baahan yahay, ayaan waxaan isku dayey in aan Golaha ka soo jeediyo in kharashkan faraha badan ee meelaha aan daruuriga ahayn loogu daray Miisaaniyadda in loogu daro dadkeena ay abaaruhu hayaan, balse sanqadhaas lacagta ee Golaha soo gashay ayaa keentay in la ii diido in aan hadlo, oo Mikiroofanadii ayaa la iga bakhtiiyey, laakiin waxaan leeyahay Xildhibaanada aanu isku Golaha nahay aynu dadkeena u naxno, oo yeynaan eegin shilimaad iyo dano gaar ah, ee danta dadkeena aynu eegno. 